Skobalj (Smederevo)

**Skobalj** je naseljeno mesto grada Smedereva u Podunavskom okrugu. Prema popisu iz 2011. bilo je 1614 stanovnika (prema popisu iz 2002. bilo je 1880 stanovnika).

## Historija
Skobalj se nalazi južno od Smedereva. Skobalj je starije naselje, i izgleda da je postao pred kraj turske vladavine. Pominje se u aračkim spiskovima i imalo je 1818. godine 44, a 1822. 50 kuća. Godine 1846. selo je imalo 92 kuće, a po popisu iz 1921. g. u selu je bilo 311 kuća sa 1666 stanovnika. Predak Vignjaša (Stojanovića, Jovšića) došao je iz Crne Gore najpre u selo Selevac. Kako u Selevcu nije bilo mesta, pređe u Skobalj, gde mu spahija dozvoli da se nastani. Docnije se od Vignjaša odvoje jedni odu u Osipaonicu. Stare porodice su porodice i Vasići, starinom sa Kosova, Brkići (koje zovu Mađarima) starinom „od Segedina“, Vidačka familija (Pantići, Živojinovići, Milojevići) koji su neko vreme stanovali između Vranova i Male Krsne, i otuda prešli u Skobalj, Ćertići koji su došli iz Azanje i Ivanovići. Ovo su najstarije porodice. Vele da su selu dali ime po ribi skobalj, koje je bilo mnogo u Jezavi.

Godine 1883. godine podignuta je današnja crkva, a škola u selu postoji od 1862. g. Današnja škola podignuta je 1904. g. Staniša Adamović je osnovao čitaonicu, a 1926.g. osnovano lovačko udruženje. (podaci krajem 1925. godine).
 Dom kulture u Skobalju nosi naziv po Staniši Adamoviću.

## Demografija
U naselju Skobalj živi 1334 punoletnih stanovnika, a prosečna starost stanovništva iznosi 43,8 godina (42,2 kod muškaraca i 45,5 kod žena). U naselju ima 570 domaćinstava, a prosečan broj članova po domaćinstvu je 2,83.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Značajne osobe
* Dafina Milanović, bankarka, osnivač Dafiment banke.

## Reference

## Literatura
* Korišćena Literatura:
* Izvor Monografija Podunavske oblasti 1812-1927 sastavio Dr, Vladimir Margan biv. Predsednik Oblasnog odbora Komesar Oblasne Samouprave, objavjeno (1927 g.)„Napredak Pančevo,,
* „Letopis“: *Podunavska mesta i običaji* Marina (Beč 1999 g.).
Letopis period 1812 – 2009 g. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Dosenjenici čime se bavili meštani

* *Napomena*
U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca. Najveći prilog u ovom delu čine *,»Letopisi«* i trudio se da ne propusti nijednu važnu činjenicu u prošlosti opisivanih mesta.
Inače Monografija Podunavske oblasti (Pančevo, 1929 g.) koju je sastavio dr Vladimir Margan sačinjena je od tri dela i predstavlja i danas jedno od nezaobilaznih dela za proučavanje Srbije i Banata.
Napisali su najbolji poznavaoci pojedinih tema i problema – istaknuti istoričari, profesori univerziteta, direktori škola, seoski načelnici, ekonomisti, inžinjeri, socijolozi, lekari, crkvena lica, pravnici, kustosii bibliotekari. Ukupno 61 autor. 
Stavljajući današnjim čitaocima na uvid ovo delo, koje se prvi put pojavljuje u ovom obliku, verujemo da ćemo zadovoljiti već dosta raširen interes za proučavanje prošlosti naših naselja.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)